**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

Zákon

z ... 2021,

**ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 a zákona č. 82/2021 sa mení a dopĺňa takto:

1. § 18 sa dopĺňa odsekom 4, ktorý znie:

„(4) Osoba, o ktorej sa vedie zdravotná dokumentácia, je oprávnená zakázať poskytovanie a sprístupňovanie údajov zo svojej zdravotnej dokumentácie inej osobe; poskytovanie a sprístupňovanie údajov zo zdravotnej dokumentácie nemožno zakázať osobám, ktoré vykonávajú povinnosti na základe tohto zákona alebo osobitného predpisu.20ac) Zákaz musí byť vyhotovený v písomnej forme s osvedčeným podpisom35) osoby, ktorá zákaz vydáva. Zákaz môže byť kedykoľvek odvolaný, a to v písomnej forme s osvedčeným podpisom35) osoby, ktorá zákaz vydala. Údaje zo zdravotnej dokumentácie môžu byť poskytnuté alebo sprístupnené osobe, ktorej to bolo zakázané len v prípade, ak by neposkytnutím alebo nesprístupnením údajov zo zdravotnej dokumentácie došlo k ohrozeniu zdravia tejto osoby alebo inej osoby. Zákaz poskytovania a sprístupňovania údajov z elektronickej zdravotnej knižky upravuje osobitný predpis.20ad) Ustanovením tohto odseku nie je dotknutý zákaz a jeho odvolanie podľa § 25 ods. 8.“.

Poznámky pod čiarou k odkazom 20ac a 20ad znejú:

„20ac) Napríklad zákon č. 461/2003 Z. z. v znení neskorších predpisov, zákon č. 301/2005 Z. z. Trestný poriadok v znení neskorších predpisov, zákon č. 578/2004 Z. z. v znení neskorších predpisov, zákon č. 581/2004 Z. z. v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

20ad) § 5 ods. 17 zákona č. 153/2013 Z. z. v znení zákona č. .../2021 Z. z.“.

1. V § 19 ods. 2 písm. c) sa za slovo „vyšetrení“ vkladajú slová „a konziliárnych vyšetrení“.
2. V § 19 sa odsek 2 dopĺňa písmenom j), ktoré znie:

„j) zákaz podľa § 18 ods. 4 a jeho odvolanie.“.

1. V § 24 ods. 3 sa za slovo „povinný“ vkladá slovo „bezodkladne“.
2. V § 24 ods. 4 úvodnej vete sa za slovo „inak,“ vkladá slovo „bezodkladne“.
3. V poznámke pod čiarou k odkazu 30 sa citácia „Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.“ nahrádza citáciou „Zákon č. 355/2007 Z. z. v znení neskorších predpisov.“.
4. § 24 sa dopĺňa odsekom 5, ktorý znie:

„(5) Osobe, na ktorú sa vzťahuje zákaz podľa § 18 ods. 4, sa údaje zo zdravotnej dokumentácie neposkytujú, a to aj v prípade, ak sa na ňu vzťahuje ustanovenie odseku 4 písm. e); tým nie je dotknuté ustanovenie § 18 ods. 4 štvrtá veta.“.

1. V § 25 ods. 1 úvodnej druhej vete sa za slovo „sprístupňujú“ vkladá slovo „bezodkladne“.
2. V § 25 ods. 1 písm. c) sa slová „v nevyhnutnom rozsahu uvedenom v plnomocenstve“ nahrádzajú slovami „v celom rozsahu“.
3. V § 25 ods. 1 sa za písmeno c) vkladá nové písmeno d), ktoré znie:

 „d) manželovi alebo manželke, dieťaťu alebo rodičovi alebo ich zákonnému zástupcovi u osoby, ktorá nie je vzhľadom na svoj aktuálny zdravotný stav schopná splnomocniť osobu podľa písmena c) a nemá zákonného zástupcu, a to v nevyhnutnom rozsahu bezprostredne súvisiacom s jej aktuálnym zdravotným stavom; ak takáto osoba nie je, osobe plnoletej,16) ktorá s ňou žije v domácnosti,32) blízkej osobe33) alebo ich zákonnému zástupcovi,“.

Doterajšie písmená d) až o) sa označujú ako písmená e) až p).

1. V § 25 ods. 1 písm. o)sa za slová„podľa osobitného predpisu39aa)“ vkladajú slová „v nevyhnutnom rozsahu“.

Poznámka pod čiarou k odkazu 39aa znie:

„39aa) § 9b ods. 5 zákona č. 578/2004 Z. z. v znení zákona č. 139/2019 Z. z.“.

1. V § 25 sa odsek 1 dopĺňa písmenom q), ktoré znie:

„q) inému zdravotníckemu pracovníkovi vykonávajúcemu konziliárne vyšetreniev nevyhnutnom rozsahu na účel tohto vyšetrenia.“.

1. V § 25 ods. 5 sa slová „[odsek 1 písm. j)]“ nahrádzajú slovami „[odsek 1 písm. k)]“.
2. V § 25 ods. 8 sa slová „písm. o)“ nahrádzajú slovami „písm. p)“.
3. § 25 sa dopĺňa odsekom 9, ktorý znie:

„(9) Osobe, na ktorú sa vzťahuje zákaz podľa § 18 ods. 4, sa údaje zo zdravotnej dokumentácie nesprístupňujú, a to aj v prípade, ak sa na ňu vzťahujú ustanovenia odseku 1 písm. a) a c); tým nie je dotknuté ustanovenie § 18 ods. 4 štvrtá veta.“.

**Čl. II**

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z.,zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z., zákona č. 139/2019 Z. z., zákona č. 212/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 125/2020 Z. z. zákona č. 158/2020 Z. z., zákona č. 243/2020 Z. z., zákona č. 319/2020 Z. z., zákona č. 346/2020 Z. z., nálezu Ústavného súdu Slovenskej republiky č. 347/2020 Z. z., zákona č. 392/2020 Z. z., zákona č. 393/2020 Z. z. a zákona č. 9/2021 Z. z. sa mení takto:

1. Poznámka pod čiarou k odkazu 13aa znie:

„13aa) § 25 ods. 1 písm. o) zákona č. 576/2004 Z. z. v znení neskorších predpisov.“.

1. V poznámke pod čiarou k odkazu 74a sa citácia „§ 25 ods. 1 písm. d) zákona č. 576/2004 Z. z. v znení neskorších predpisov“ nahrádza citáciou „§ 25 ods. 1 písm. e) zákona č. 576/2004 Z. z. v znení neskorších predpisov.“.

**Čl. III**

Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. 185/2014 Z. z., zákona č. 77/2015 Z. z., zákona č. 148/2015 Z. z., zákona č. 167/2016 Z. z., zákona č. 41/2017 Z. z., zákona č. 351/2017 Z. z., zákona č. 374/2018 Z. z., zákona č. 125/2020 Z. z., zákona č. 243/2020 Z. z., zákona č. 286/2020 Z. z. a zákona č. 392/2020 Z. z. sa mení a dopĺňa takto:

1. V § 2 ods. 12 sa slová „§ 5 ods. 6 písm. r) a t) až y)“ nahrádzajú slovami „§ 5 ods. 6 písm. r), t) až y) a ac)“.
2. V § 5 sa odsek 1 dopĺňa písmenom f), ktoré znie:

„f) zákaz podľa odseku 17 a jeho odvolanie.“.

1. V § 5 odsek 5 znie:

„(5) Osoba alebo jej zákonný zástupca pristupuje k údajom v elektronickej zdravotnej knižke osoby, okrem záznamov podľa odseku 1 písm. b) tretieho a štvrtého bodu, cez Národný portál zdravia prostredníctvom úradného autentifikátora.22) Prístup k údajom z elektronickej zdravotnej knižky osoby podľa odseku 1 písm. b) tretieho a štvrtého bodu umožňuje osobe alebo jej zákonnému zástupcovi ošetrujúci lekár, ktorý o vykonanie vyšetrenia spoločných vyšetrovacích a liečebných zložiek požiadal.“.

1. V § 5 sa odsek 6 dopĺňa písmenami ab) a ac), ktoré znejú:

„ab) zdravotníckemu pracovníkovi vykonávajúcemu konziliárne vyšetrenie27k) v nevyhnutnom rozsahu podľa odseku 1 na účel tohto vyšetrenia po zadaní rodného čísla osoby alebo bezvýznamového identifikačného čísla osoby,

ac) osobe oprávnenej na výkon klinického auditu podľa osobitného predpisu27l) na účel výkonu klinického auditu, po zadaní jednoznačného číselného kódu prideleného ministerstvom zdravotníctva a rodného čísla osoby alebo bezvýznamového identifikačného čísla osoby v nevyhnutnom rozsahu podľa odseku 1.“.

Poznámky pod čiarou k odkazom 27k a 27l znejú:

„27k) Príloha č. 4 časť Vzťahy medzi zdravotníckymi pracovníkmi odsek 3 zákona č. 578/2004 Z. z.

27l) § 9b ods. 5 zákona č. 578/2004 Z. z. v znení zákona č. 139/2019 Z. z.“.

1. § 5 sa dopĺňa odsekmi 16 až 18, ktoré znejú:

„(16) V prípade, ak osoba nemá zákonného zástupcu a nie je vzhľadom na svoj aktuálny zdravotný stav schopná udeliť súhlas na prístup k údajom zo svojej elektronickej zdravotnej knižky podľa odseku 11 písm. b), je lekár podľa odseku 6 písm. a), j) a l) oprávnený sprístupniť údaje z elektronickej zdravotnej knižky osoby formou nahliadnutia do elektronickej zdravotnej knižky osoby jej manželovi alebo manželke, dieťaťu alebo rodičovi alebo ich zákonnému zástupcovi; ak takáto osoba nie je, osobe plnoletej,27m) ktorá žije s osobou v domácnosti,27n) blízkej osobe27o) alebo ich zákonnému zástupcovi. Lekár je oprávnený sprístupniť údaje z elektronickej zdravotnej knižky osoby podľa predošlej vety len v nevyhnutnom rozsahu bezprostredne súvisiacom s aktuálnym zdravotným stavom osoby, najviac však v rozsahu podľa odseku 1 písm. a) a b). Týmto ustanovením nie je dotknutý zákaz podľa odseku 17, ak je vydaný.

(17) Osoba je oprávnená zakázať poskytovanie a sprístupňovanie údajov zo svojej elektronickej zdravotnej knižky podľa odseku 1 písm. b) inej osobe cez Národný portál zdravia prostredníctvom úradného autentifikátora;22) poskytovanie a sprístupňovanie údajov z elektronickej zdravotnej knižky nemožno zakázať osobám, ktoré vykonávajú povinnosti na základe tohto zákona alebo osobitného predpisu.27p) Zákaz môže osoba kedykoľvek odvolať. Údaje z elektronickej zdravotnej knižky môžu byť poskytnuté alebo sprístupnené osobe, ktorej to bolo zakázané len v prípade, ak by neposkytnutím alebo nesprístupnením údajov z elektronickej zdravotnej knižky došlo k ohrozeniu zdravia tejto osoby alebo inej osoby.

(18) Údaje o zákaze a jeho odvolaní podľa odseku 17 sa poskytujú osobám podľa odseku 6 písm. a) až e), g), j), l), p) až r), x) a aa). Na poskytovanie údajov o zákaze a jeho odvolaní sa primerane vzťahuje odsek 7.“.

Poznámky pod čiarou k odkazom 27m až 27p znejú:

„27m) § 8 ods. 2 Občianskeho zákonníka.

27n) § 115 Občianskeho zákonníka.

27o) § 116 Občianskeho zákonníka.

27p) Napríklad zákon č. 461/2003 Z. z. v znení neskorších predpisov, zákon č. 301/2005 Z. z. Trestný poriadok v znení neskorších predpisov, zákon č. 576/2004 Z. z. v znení neskorších predpisov, zákon č. 578/2004 Z. z. v znení neskorších predpisov, zákon č. 581/2004 Z. z. v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.“.

1. V prílohe č. 2 v prvom bode Národný register elektronických zdravotných knižiek sa písmeno a) dopĺňa sedemnástym a osemnástym bodom, ktoré znejú:

„17. Záznam o výsledku konziliárneho vyšetrenia v rozsahu druh vyšetrenia, vykonané zdravotné úkony a závery vyšetrenia.

18. Údaje uvedené v zákaze osoby poskytovať a sprístupňovať údaje z jej elektronickej zdravotnej knižky podľa § 5 ods. 1 písm. b) inej osobe v rozsahu označenia osoby, ktorá zákaz vydáva (meno, priezvisko, rodné číslo a adresa trvalého pobytu) a označenia osoby, na ktorú sa zákaz vzťahuje (meno, priezvisko, dátum narodenia a adresa trvalého pobytu), a údaje uvedené v prípadnom odvolaní tohto zákazu.“.

1. V prílohe č. 2 v prvom bode Národný register elektronických zdravotných knižiek písm. c) sa na konci pripája táto veta:

„Osoby, na ktoré sa vzťahuje zákaz podľa § 5 odsek 17.“.

1. V prílohe č. 2 v prvom bode Národný register elektronických zdravotných knižiek písm. e) sa na konci pripája táto veta:

„Manžel alebo manželka dotknutej osoby, dieťa alebo rodič dotknutej osoby alebo ich zákonný zástupca; ak takáto osoba nie je, osoba plnoletá, ktorá žije s dotknutou osobou v domácnosti, blízka osoba alebo ich zákonný zástupca, a to na účely zabezpečenia poskytovania zdravotnej starostlivosti dotknutej osobe a úhrady za poskytnutú zdravotnú starostlivosť dotknutej osobe na základe verejného zdravotného poistenia v prípadoch a v rozsahu ustanovenom týmto zákonom.“.

1. V prílohe č. 2 v prvom bode Národný register elektronických zdravotných knižiek písm. g) sa za slovo „týkajú“ vkladajú slová „alebo ich zákonný zástupca“ a na konci sa pripája táto veta:

„Manžel alebo manželka dotknutej osoby, dieťa alebo rodič dotknutej osoby alebo ich zákonný zástupca; ak takáto osoba nie je, osoba plnoletá, ktorá žije s dotknutou osobou v domácnosti, blízka osoba alebo ich zákonný zástupca, a to na účely zabezpečenia poskytovania zdravotnej starostlivosti dotknutej osobe a úhrady za poskytnutú zdravotnú starostlivosť dotknutej osobe na základe verejného zdravotného poistenia v prípadoch a v rozsahu ustanovenom týmto zákonom.“.

**Čl. IV**

Tento zákon nadobúda účinnosť 1. augusta 2021.